
Na podlagi prvega odstavka 25. člena Zakona o delovnih razmerjih (Uradni list RS, št. 21/13, s spremembami in dopolnitvami), Direkcija Republike Slovenije za vode objavlja za nadomeščanje uslužbenke, odsotne zaradi porodniškega dopusta (predvidoma do septembra 2027) delovno mesto:

podsekretar, šifra DM: 1103, (m/ž),
v Oddelku za finančne zadeve,
v skupnih službah

Lokacija opravljanja dela: Ljubljana

Kandidati, ki se bodo prijavili na prosto delovno mesto, morajo izpolnjevati naslednje pogoje:
· visokošolsko univerzitetno izobraževanje (prejšnje)/visokošolska univerzitetna izobrazba (prejšnja) - (Vrsta izob. KLASIUS: 17002) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) (Vrsta izob. KLASIUS: 17001) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) (Vrsta izob. KLASIUS: 17003),
· 6 let delovnih izkušenj oziroma izpolnjevanje pogojev za naziv podsekretar,
· znanje uradnega jezika;
· ne smejo biti pravnomočno obsojeni na nepogojno kazen več kot šest mesecev zapora zaradi naklepnega kaznivega dejanja, ki se preganja po uradni dolžnosti;
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
· državljanstvo Republike Slovenije.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.
· 
Zahtevane delovne izkušnje se skrajšajo v skladu z 62. členom Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, 107/25). 

Delovne naloge izbranega kandidata na delovnem mestu, za čas nadomeščanja javne uslužbenke, odsotne zaradi porodniškega dopusta:
· neposredna pomoč pri vodenju strokovnih nalog na delu delovnega področja,
· vodenje projektnih skupin,
· vodenje in sodelovanje v najzahtevnejših projektnih skupinah,
· samostojno oblikovanje sistemskih rešitev in drugih najzahtevnejših gradiv,
· opravljanje drugih najzahtevnejših nalog,
· druge naloge po navodilu neposredno nadrejenega.

Prijava mora biti OBVEZNO posredovana na predpisanem obrazcu Direkcije RS za vode oz. Vlogo za zaposlitev s pisno izjavo, iz katere mora biti razvidno:
1. izpolnjevanje pogoja izobrazbe: kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu  ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. pisno izjavo kandidata da:
· je državljan Republike Slovenije;
· ima znanje uradnega jezika;
· ni bil pravnomočno obsojen na nepogojno kazen več kot šest mesecev zapora zaradi naklepnega kaznivega dejanja, ki se preganja po uradni dolžnosti;
· zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
4. da za namen te javne objave skladno z določili GDPR dovoljuje Direkciji RS za vode, pridobitev podatkov iz prejšnje točke tega razpisa iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi zapisov navedenih v Vlogi za zaposlitev, priloženih izjav, oziroma s pomočjo morebitnih drugih metod preverjanja strokovne usposobljenosti kandidatov.

Prednost pri izbiri bodo imeli kandidati s poznavanjem izvrševanja proračuna države in znanjem finančno-računovodske aplikacije Mferac. Prosimo, da navedeno kandidati obvezno označijo v obrazcu »Vloga za zaposlitev«, pod točko 4. d).

Direkcija Republike Slovenije za vode bo opravila izbiro kandidata po predmetni objavi in z izbranim kandidatom sklenila delovno razmerje za določen čas s polnim delovnim časom do predvidoma septembra 2027 oz. do vrnitve uslužbenke, odsotne zaradi porodniškega dopusta.

Izbrani kandidat bo delo opravljal na uradniškem delovnem mestu podsekretar, brez imenovanja v naziv in bo naloge izvrševal v nazivu podsekretar ter bil uvrščen v skladu z določbami Zakona o skupnih temeljih sistema plač v javnem sektorju (ZSTSPJS, Uradni list RS, št. 95/24) v 28. plačni razred in znaša 2.785,27 eur bruto. Javni(a) uslužbenec(ka) pridobi pravico do izplačila osnovne plače postopno, na način iz 3. točke prvega odstavka 101. člena ZSTSPJS.

Izbrani kandidat bo delo opravljal na lokaciji organizacijske enote Direkcije Republike Slovenija za vode, na naslovu Hajdrihova ulica 28c, 1000 Ljubljana.

Kandidat vloži prijavo v obvezno na obrazcu »Vloga za zaposlitev«, ki jo pošlje v zaprti ovojnici z označbo: »Za JO za DM podsekretar, (šifra DM: 1103), št. 110-6/2026« na naslov: Direkcija RS za vode, Mariborska cesta 88, 3000 Celje, in sicer v roku 5 dni od javne objave. Javna objava je v celoti objavljena na osrednjem spletnem mestu državne uprave GOV.SI ter spletni strani Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.drsv@gov.si, pri čemer veljavnost prijave ni pogojena z elektronskim podpisom. 

[bookmark: _Hlk219382591]Neizbrani kandidati bodo o izboru pisno obveščeni po elektronski poti na elektronski naslov, o katerem je kandidat seznanil delodajalca za namen obveščanja.

Za dodatne informacije o izvedbi postopka zaposlitve dobite vsak delovni dan od 10. do 11. ure na telefonski številki 01 478 3163, ga. Sonja Brumat informacije o delovnem področju na telefonski številki 01 478 3160, ga. Barbara Bolta Petak. .

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške. 



Roman Kramer
   v.d. direktorja

